open-index/open-wikipedia-markdown huggingface dataset:
Infrarød astronomi

**Infrarød astronomi**  er den grenen av astronomi og astrofysikk som studerer astronomiske objekter som er synlige i infrarød stråling (IR). Bølgelengden til infrarødt lys varierer fra 0,75 til 300&nbsp;mikrometer. Infrarødt faller mellom synlig stråling, som strekker seg fra 380-750&nbsp;nanometer, og terahertzstråling. 

Infrarød astronomi begynte på 1830-tallet, et par tiår etter at William Herschel oppdaget det infrarøde lyset i 1800. Den tidlige fremgangen var begrenset og det var ikke før begynnelsen av det 20. århundre at konkluderende påvisning av astronomiske objekter annet enn solen og månen ble oppdaget i infrarødt lys. Etter at en rekke funn ble gjort på 1950- og 1960-tallet innen radioastronomien, innså mange astronomer hvilken informasjon som var tilgjengelig utenfor det synlige bølgelengdeområdet og moderne infrarød astronomi ble etablert.

Infrarød og optisk astronomi er ofte praktisert ved bruk samme type teleskoper, ettersom de samme speilene eller linsene vanligvis er effektive over et bølgelengdeområde som omfatter både synlig og infrarødt lys. Infrarødt lys blir absorbert ved mange bølgelengder av vanndamp i jordens atmosfære, så de fleste infrarøde teleskoper ligger i høye områder med lite fuktighet og over så mye av atmosfæren som mulig. Det finnes også infrarøde observatorier i rommet, deriblant Spitzer Space Telescope og Herschelteleskopet.

## Eksterne lenker
* Caltech IR tutorial
Metylnitrat

**Metylnitrat** er metylesteren til salpetersyre og har kjemisk formel  CH3NO3. Det er en høyeksplosiv og giftig organisk væske. Kokepunktet er 64,6&nbsp;°C. (eksploderer).  Smeltepunktet er -82,3&nbsp;°C.
  
Metylnitrat må ikke forveksles med nitrometan.  Metylnitrat fremstilles ved kondensering (destillasjon) av metanol og salpetersyre. 

:CH3OH + HNO3  CH3NO3 + H2O

Dette er en risikabel prosess som innebærer stor eksplosjonsfare på grunn av varm metylnitratgass. En annen produksjonsmetode er å foretrekke.

Det kan også produseres ved å tilsette metanol til en blanding av konsentrert salpetersyre og svovelsyre. Denne produksjonsmetoden er nesten identisk med prosessen for produksjon av nitroglyserin. Forskjellen er at reaksjonen foregår under noe høyere temperatur.

Detonasjonshastigheten til metylnitrat er ca. 8000 m/sek. Det er et av de kraftigste og mest sensitive høyeksplosiver som er kjent.
Metylnitrat har ikke fått noen utbredelse som sprengstoff på grunn sin flyktighet og problemer med håndtering.
Det ble brukt som rakettdrivstoff av tyskerne under 2. verdenskrig, og ble da blandet ut med 25&nbsp;% metanol. Denne drivstoff blandingen hadde navnet Myrol. Denne drivstoff blandingen er mye mindre sensitiv enn ren metylnitrat, og innebar derfor en lav risiko for utilsiktet detonasjon.
Claes-Ingvar Lagerkvist

**Claes-Ingvar Lagerkvist** (født 17. november 1944) er en svensk astronom og professor ved Uppsala universitet.

Han tok en Ph.D i Uppsala i 1977 med avhandlingen *Photographic photometry of small asteroids* og ble senere professor i astronomi ved samme universitet. Han er også æresmedlem av Gotlands Nation i Uppsala.

Lagerkvist har oppdaget en rekke periodiske kometer, deriblant P/1996 R2 (Lagerkvist), C/1996 R3 (Lagerkvist) och P/1997 T3 (Lagerkvist-Carsenty) (disse har enda ikke fått nummer siden de ikke har blitt studert mer enn en gang).

Han har også oppdaget en rekke asteroider, deriblant trojaneren (37732) 1996 TY68.

## Populærvitenskapelige publikasjoner
* 
* 
* 
* 
## Oppdagelser

## Referanser


## Eksterne lenker
*
Raymond Moullec

**Raymond Simon J. Moullec** også kalt **Moret** (født 21. mars 1901 i Brest, død 1971) var en fransk kontreadmiral.

Han begynte i 1919 ved École navale og kunne spansk og italiensk. I 1936 ble han utnevnt til marineattaché i Madrid, en stilling han hadde under hele den spanske borgerkrigen. Han fikk i denne perioden sympati for den republikanske siden, fikk en antifascistisk innstilling som også ledet til sympati for kommunismen. I perioden han var fransk attaché i Spania hjalp han også norske sjøfolk og bisto den norske legasjonen i Madrid. For dette ble han i 1938 tildelt St. Olavs Orden.

Etter det tyske angrepet på Norge i 1940 tjenestegjorde Moullec i norske farvann. I mai til juni 1940 var han nestkommanderende på jageren «Le Triomphant», som gjennomførte operasjoner på norskekysten. Han bemerket seg særlig i kamp i Skagerrak 24. april 1940, da to tyske patruljebåter og to vaktbåter ble senket. For dette ble han i norsk statsråd 20. mars 1942 tildelt Krigskorset.

Etter at allierte styrker ble trukket tilbake fra Norge sluttet Moullec seg 6. juli 1940 De frie franske styrker under Charles de Gaulle. Han tjenestegjorde under andre verdenskrig i den frie franske marine.

Etter krigen engasjerte Moullec seg også politisk. Han tilhørte parlamentsgruppen Union des républicains progressistes, minoritetsgrupperingen innen motstandsbevegelsen som sto kommunistpartiet nært.

Moullec var kommandør av Æreslegionen.

## Referanser
Eugène Molle

**Marie-Eugène-Aimé Molle** (født 1895, død 1978) var en fransk generalløytnant.

Molle hadde en karriere i infanteriet. Han gikk i 1914 ut av École spéciale militaire de Saint-Cyr. Deretter deltok han i første verdenskrig. Under andre verdenskrig kjempet han i 1940 i Finland, deretter 1942 til 1943 i Tunisia etterfulgt av Italia. Molle deltok i frigjøringen av Frankrike og Tyskland.

Fra 1946 til 1949 var han sjef for École militaire interarmes tilknyttet École spéciale militaire de Saint-Cyr. Molle var øverstkommanderende i Tunisia 1949 til 1951 og fra 1951 til 1955 sjef for 9. militærregion med hovedkvarter i Marseille.

Molle ble høyt dekorert og hadde blant annet storkors av Æreslegionen. I 1946 ble han tildelt det norske Krigskorset med sverd.

## Referanser
M3 (Ungarn)

**Motorvei M3** er en motorvei i Ungarn som går mellom hovedstaden Budapest og Nyíregyháza. Motorveien vil ved ferdiggjøring forbinde Budapest med den ukrainske grensen. To andre motorveier går ut ifra M3, M30 (som forbinder M3 med Miskolc) og M35 (som forbinder M3 med Debrecen). M3 følger ruten til Rute 3-hovedveien, og senere Rute 4. Den siste strekningen av motorveien, mellom Görbeháza og Nyíregyháza, ble åpnet for allmennheten i august 2007. Motorveiens totale lengde nå er 234 km. Den er en del av europavei E71, E79 og E573.
Otto von Fieandt

**Otto Henrik von Fieandt** (født 26. september 1762 i Kristina socken i Finland, død 15. september 1823 på Kananoja gård i Viborgs socken) var en finsk offiser. Han var sønnesønn til Johan Henrik Fieandt, hans foreldre var Magnus Frederik von Fieandt og Sigrid Regina Furumarck. Otto von Fieandt er kjent som en av heltene fra Runebergs epos *[[Fänrik Ståls sägner]]*. 

Fieandt ble i henhold til datidens sedvane allerede som barn innskrevet i arméens ruller og i år 1778 ble han utnevnt til fenrik. Ved utløpet av den svensk-russiske krigen 1788-1790 var han stabsadjutant hos generalløytnant von Platen og løytnant ved Tavastehus regiment. Han ble innblandet i konspirasjonen rundt Anjalaforbundet og var en av de mest kompromitterte blant arméens yngre offiserer. Han ble dømt til døden ved skyting, men ble benådet. År 1796 ble han major ved Rautalampi bataljon og år 1808 oberstløytnant i arméen. Under finskekrigen (1808–09) ledet han en mindre hæravdeling og påførte ved flere tilfelle overlegne fiendtlige avdelinger merkbare tap. 

Han utmerket seg ved flere tilfeller, særskilt i Perho den 8. juni 1808, der han lyktes å erobre en betydelig provianttransport av den russiske generalen Nikolaj Rajevskij. Den 21. august ble Fieandt angrepet av en overlegen russisk styrke under Vlastov i slaget ved Karstula. Etter seksten timers blodig kamp dro Fieandt seg tilbake med sine menn i god ordning og fulgte deretter den finske arméen under dens retrett nordover. I år 1810 fikk Fieandt avskjed med obersts rang fra svensk krigstjenste og han bosatte seg deretter i det som var blitt Storfyrstedømmet Finland. Otto von Fieandt døde 15. september 1823 på Kananoja gård i Viborgs sogn. von Fieandt var gift to ganger, først med friherrinne Maria Rehbinder i 1791, derpå med friherrinne Ulrika Margareta Rehbinder i 1801.

## Referanser


## Eksterne lenker
* Biografi om von Fieandt, fra *Svenskt biografiskt handlexicon*
* Diktet «Otto von Fieandt», fra *[[Fänrik Ståls sägner]]*, av Johan Ludvig Runeberg
Mannitol heksanitrat

**Mannitol heksanitrat** også kalt **nitromannitol**. Korrekt kjemisk navn er heksanitromannitol. Mannitol heksanitrat er et høyeksplosivt organisk fast stoff. Kjemisk formel er  C6H8N6O18

Det fremstilles ved nitrering av sukker alkoholen mannitol i en blanding av konsentrert salpetersyre og svovelsyre (Nitrersyre). Det brukes i detonatorer, og er mindre stabilt enn nitroglyserin ved temperaturer over 75 grader C.  Det brukes også som hjertemedisin der det fungerer som en vasodilator.

## Kilder
* 

## Eksterne lenker
*
Ronnie Brewer

**Ronnie Brewer** (født 20. mars 1985) er en amerikansk basketballspiller for laget Oklahoma City Thunder i den amerikanske proffligaen NBA. Brewer kom til NBA i 2006 da han ble trukket opp som den 14. spilleren totalt i draftet det året av Utah Jazz.

## NBA-karriere
Brewer har, siden han kom til NBA, spilt for tre forskjellige NBA-klubber. Han spilte for Utah Jazz helt fra debuten sin i 2006 til 2010. Senere har han spilt for Memphis Grizzlies før han ble byttet til Chicago Bulls. Etter 2011/12-sesongen gikk kontrakten hans med Bulls ut, og han valgte å signere for New York Knicks. Etter bare et halvt år ble han byttet til Oklahoma City Thunder. Før 2013/14 valgte han å skrive under med Houston Rockets.

### Statistikker fra NBA-karrieren
#### Tegnforklaring

#### Sesongspill

#### Sluttspillet

## Kilder
* 

### Referanser


## Eksterne lenker
*
William Christian (predikant)

**William Christian** (født 10. november 1856, død 11. april 1928) var en baptistpredikant fra Wrightville, Arkansas som i 1889 etablerte The Church of The Living God, den første kristne menigheten i USA som var inspirert av svart nasjonalisme. 

Christian fikk en åpenbaring i 1888, og skrev en katekisme som han distribuerte i sin egen menighet. Et hovedtema her er at både Abraham, kong David og Jesus var svarte, og at negrene i USA var direkte etterkommere etter Bibelens israelitter. 

Han ledet menigheten sammen med broren John Christian, men de to skilte lag i 1895, og ledet deretter hver sin menighet, begge med samme navn. Williams menighet kalte seg *The Church of The Living God (Christan workers for fellowship)*. Brorens menighet *Church of the Living God, the Pillar Ground of Truth for All Nations* har et mer jødisk preg. 

## Tekster på norsk
* Et utdrag fra hans katekisme er utgitt på norsk i antologien *[[Svart Messias]]*, 2011.

## Eksterne lenker
* The Church of The Living God: ''Church history''
* The Association of Religion Data Archives
Astrokjemi

**Astrokjemi**  er studiet av avkastningen og reaksjoner av kjemiske elementer og molekyler i universet, og deres vekselvirkning med stråling. Faget er en overlapping mellom astronomi og kjemi. Ordet «astrokjemi» kan brukes både om solsystemet og det interstellare materiet. Studiet av avkastningen av elementer og isotopstråling fra objekter i solsystemet, som blant annet meteoritter, blir også kalt kosmokjemi, mens studiet av interstellare atomer og molekyler og deres samspill med stråling også kalles molekylær astrofysikk. Dannelsen, den atomære og kjemiske sammensetning, evolusjonen og skjebnen til molekylskyer er av spesiell interesse, fordi det er fra disse skyene som solsystemer dannes.

## Eksterne lenker
* Astrokjemisk  divisjon hos International Astronomical Union
Ine Thereze Gransæter

**Ine Thereze Gransæter** (født cirka 1969) er en norsk mediearbeider som var redaktør for *[[KK (ukeblad)|Kvinner og klær]]*s nettutgave *KK.no* (etablert 2006) og trendbarometeret Trendtoppen.no (etablert 2008).  Hun har vært redaktør for *Lommelegen.no*, hvor leger svarer på innsendte medisinske spørsmål. Alle tre nettstedene er eid av Aller Internett, et heleid selskap i Aller Media. 

Hun har tidligere jobbet i *[[KK (ukeblad)|Kvinner og klær]]*, *[[Aftenposten]]*, *[[Nettavisen]]*, *[[Dagbladet]]*, *[[Østlendingen]]*, *[[Hamar Dagblad]]*, Studentradioen i Kristiansand, samt vært redaktør i studentavisa *[[Sørvisa]]*.

Gransæter var hovedbidragsyter i Schibsted-krøniken *[[Århundrets Hvem Hva Hvor]]* (2000) og er en aktiv foredragsholder og debattant innen digitale og sosiale medier. Hun er leder i Medienettverket for kvinnelige medieledere, nestleder i Norwegian Online News Association (NONA) og sitter også i juryen til New Media Network som kåret beste norske nettsteder, digitale nyskapninger, samt årets personlighet i sosiale medier. Gransæter er også medlem av juryen som kårer årets norske nettbutikker under Posten Brings årlige arrangement LOAD.

Gransæter har også vært medlem av den norske juryen i Eurovision Song Contest/Grand Prix.

Hun er utdannet i prosjektledelse, historie, u-landskunnskap og mediekunnskap.

Gransæther arbeidet fra 2016 i et firma knyttet til Urban Jungle.
## Referanser
Ragnar Vold

**Ragnar Vold** (født 22. november 1906 i Kristiansund, død 16. juni 1967 i Oslo) var en norsk journalist, forfatter og Venstre-politiker, kjent som sin tids krasseste kritiker av den gryende nazismen og stalinismen fra 1933.  

## Liv og virke
Etter examen artium 1926 oppholdt han seg i Genève og ble i 1929 *[[Dagbladet]]*s korrespondent derfra.  Fra 1934 var han avisens faste utenrikskommentator under Einar Skavlan, og kritiserte masse med  Chr. A.R. Christensen, Axel Kielland, Arne Skouen og Johan Borgen.  I mangel av annet skrev han artikler som var «impresjonistiske øyeblikksbilder», slik *Dagbladet* i 2006 viste med utdrag fra «Blant politiske flyktninger i Berlin Nord» der Vold skal besøke noen som har gjemt seg (se sitatboks).

At Tyskland marsjerer, som Vold skrev i 1934, ble latterliggjort av Niels J. Mürer i *[[Aftenposten]]* og Knut Hamsun kalte Vold «Lurven», han hadde harselert med Hans F.K. Günthers raselære.  Året etter utkom *Det nye Tyskland* av Niels J. Mürer som Jan Stian Vold sier skulle forklare det nye Tyskland. Da skrev Hamsun «Hr. Mürer, Det var ret, slik skal vi skrive om det store Tyskland: med Forstaaelse». Ved et tilfeldig møte i Oslo sentrum etter okkupasjonen i april 1940 innrømmet Mürer til Vold at han hadde hatt rett,. Til Sommer-OL 1936 ville han ikke sende noen, sa Skouen. 

Under den andre verdenskrig var han ettersøkt av Rinnanbanden og unnslapp såvidt fra Mo i Rana der familien satt i skjul hos svigerforeldrene. Så fikk Vold fra 1945 redaktøransvaret for utenriksen. Han  hadde ukentlige utenrikskronikker for NRK 1945-55, der Nic. Stang i sin bokkronikk i 1950 mente Volds bok om avisen i Tigerstaden «fikk frem dens åndsradikalisme i de meget unge år», men  «kunne kanskje mangle f.eks. kvinnens plass i avisen omkring hundreårsskiftet». 

Vold  var  leder i Studentvenstrelaget, Oslo unge Venstre, Norges Venstrepresselag, Venstres pressekontor, og Privat Liberale Klubb. I 1958 satt han på styret til Norsk Presseforbund i 12 år. Han var far til lyrikeren Jan Erik Vold (født 1939) og forfatteren Karin Beate Vold (født 1944).

## Utgivelser
* 
* 
* 
* 
* 
* 
* 
## Referanser


## Eksterne lenker
*
Ma Teng

**Ma Teng** (tradisjonell kinesisk: 馬騰; forenklet kinesisk: 马腾, pinyin: *Mǎ Téng*; 156–211), stilnavn **Shòuchéng** (寿成), var en kinesisk (halvt hàn, halvt qiang) general krigsherre ved slutten av Han-dynastiet i Kinas historie. Han styrte over den nordvestre provinsen Liangzhou sammen med sin blodsbror Han Sui. Ma Teng og Han Sui forsøkte å oppnå større uavhengighet fra den sentrale regjeringen under Cao Cao. 

Ma Teng utkjempet en blodig maktkamp om Liangzhou med Han Sui, og han ble siden fratatt sin stilling i provinsen. Han ble etterfulgt av sin sønn Ma Chao, som ble en av Liu Beis generaler.

I 1300-tallsromanen *[[Beretningen om de tre kongedømmer]]* av Luo Guanzhong blir Ma Teng framstilt som lojal mot Han-dynastiet. Sammen med Liu Bei og Dong Cheng deltok han i et hemmelig attentat mot Cao Cao, men dette mislyktes, og han dro deretter tilbake til Liangzhou. Senere forsøker han å angripe Cao Cao for å hjelpe Liu Bei, men Cao Cao lurer ham og får drept Ma Teng sammen med hans sønner Ma Tie og Ma Xiu. For å hevne dem angriper Ma Chao Cao Cao i slaget ved Tongguan, men blir beseiret.
One-Mile Telescope

**One-Mile Telescope** ved Mullard Radio Astronomy Observatory (MRAO) er en rekke radioteleskoper utviklet for å utføre apertursyntetisk interferometri. To av teleskopene er faste og et er flyttbart. Teleskopene er fullt styrbare og består av paraboliske reflektorer med en diameter på 60&nbsp;fot som opererer sammen ved 1407&nbsp;MHz og 408&nbsp;MHz.

## Referanser


## Eksterne lenker
* To antenner ved One-Mile Telescope hos Google Maps
Vålerenga Fotball i 2011

**[[Vålerenga Fotball]]** spilte i 2011-sesongen sin 10. sesong på rad i Eliteserien. Det var Martin Andresen sin fjerde sesong som manager. Vålerenga kom fra en 2.-plass i Tippeligaen 2010.

## Vålerenga i 2011-sesongen

## Tropp

### Utlånte spillere

## Overganger
### Vinter

**Inn:**

**Ut:** 

### Sommer

**Inn:**

**Ut:** 

## Tippeligaen

**Tippeligaen 2011** er den 21. sesongen av Eliteserien i fotball med navnet Tippeligaen, og den tredje sesongen med 16 lag. Regjerende mester er Rosenborg, og de tre nyopprykkede lagene er Sogndal, Sarpsborg 08 og Fredrikstad. Fredrikstad måtte gjennom en kvalifisering der de møtte Løv-Ham og Hønefoss.

Sesongen startet 18. mars med kampen mellom Sarpsborg 08 og Molde. Den siste serierunden spilles 27. november. Vålerenga serieåpnet med borteseier 2-0 mot Viking lørdag 19. mars, og avslutter hjemme mot Stabæk søndag 27. november.

### Terminliste

#### 1. serierunde

#### 2. serierunde

#### 3. serierunde

#### 4. serierunde

#### 5. serierunde

#### 6. serierunde

#### 7. serierunde

#### 8. serierunde

#### 9. serierunde
*Kampen mot [[Molde Fotballklubb]] den 22. mai ble utsatt til den 29. juni på grunn av den norske spillerstreiken.*

#### 10. serierunde

#### 11. serierunde

#### 12. serierunde

#### 13. serierunde

#### 14. serierunde

#### 15. serierunde

#### 16. serierunde

#### 17. serierunde

#### 18. serierunde

#### 19. serierunde

#### 20. serierunde

#### 21. serierunde

#### 22. serierunde

#### 23. serierunde

#### 24. serierunde

#### 25. serierunde

#### 26. serierunde

#### 27. serierunde

#### 28. serierunde

#### 29. serierunde

#### 30. serierunde

## Norgesmesterskapet 2011

#### 1. runde

#### 2. runde

## UEFA Europa League 2011/2012
### Andre kvalifiseringsrunde

### Tredje kvalifiseringsrunde

## Vålerenga 2
Vålerenga 2 spilte i 2011 i 2. divisjon avdeling 4. Laget ble ledet av Aleksander Olsen.

### Tabell

## Referanser


## Se også
* Vålerenga Fotball
* Eliteserien i fotball
* Tippeligaen 2011
* Norgesmesterskapet i fotball for herrer 2011
Vestbygda (andre betydninger)

**Vestbygda** har flere betydninger:

*Vestbygda – større tettsted i Farsund, Agder.
*Vestbygda (Drammen) – strøk og skolested i Drammen, Buskerud
*Vestbygda (Asker) – strøk og skolested i Asker, Akershus.
*Vestbygda (Ringerike), grendested i Ringerike kommune, Buskerud.

## Se også
*Vestbygd – steder i Nordland.
Robert Alexander Young

**Robert Alexander Young** regnes som forfatteren av **Det etiopiske manifest** (*The Ethiopian Manifesto*, egentlig *The Ethiopian Manifesto, Issued in Defence of the Blackman's Rights, in the scale of Universal Freedom*) fra 1829, som er en av de aller første tekstene innenfor svart nasjonalisme.

I manifestet sammenligner Young negrenes slavekår i de amerikanske sørstatene med israelsfolkets fangenskap i Egypt, han kaller alle afrikanere i fangenskap for etiopiere, og spår at en Svart Messias vil komme for å utfri folket.

Man vet svært lite om Young, annet enn at den ti sider lange teksten ble tilskrevet ham da den i 1829 ble registrert hos myndighetene i New York. I det anonyme skriftet presenterer forfatteren seg som «Rednaxela», som er Alexander skrevet baklengs.

## Tekster på norsk
* Et utdrag fra Det etiopiske manifest er utgitt på norsk i antologien *[[Svart Messias]]*, 2011.

## Referanser


## Eksterne lenker
* Classical Black nationalism: from the American Revolution to Marcus Garvey. Wilson Jeremiah Moses, google books
* George Mason University: ''American Egyptomania''
Arthur Stuart Talbot Godfrey

**Arthur Stuart Talbot Godfrey** også kalt **Daniel «Dan» Godfrey** (født 15. april 1910, død 14. mai 1942) var en britisk offiser og polarforsker. Han ble i 1942 tildelt det norske Krigskorset.

## Liv og virke
Godfrey tjenestegjorde i Royal Engineers og hadde en blandet karriere som offiser og polarforsker. I 1934 deltok han i den britiske Grønlandsekspedisjonen og kartla fjellområder mellom Ittoqqortoormiit og Morelfjellet på Østgrønland. Fra 1935 til 1936 var han med i University of Oxfords ekspedisjon til Nordaustlandet på Svalbard. Ekspedisjonen var ledet av Alexander Glen og talte også Amherst Barrow Whatman blant deltagerne.

Under andre verdenskrig tjenestegjorde Godfrey i Norge straks etter det tyske angrepet 9. april 1940. Han utmerket seg i kamp ved Steinkjer natten mellom 21. og 22. april. Byen var bombet og lå i grus. Godfrey meldte seg frivillig til gå inn i byen og fikk ført forsyninger med tog nordover til Snåsa under farefulle forhold. For denne innsatsen ble Godfrey i statsråd 20. mars 1942 tildelt Krigskorset.

Godfreys erfaringer fra Arktis gjorde at han fikk oppgaver på Island, i Nord-Russland og på Svalbard. I april 1942 ble han sendt som sambandsoffiser med Operasjon Fritham. Planen var å etablere en meteorologisk stasjon og sikre kullgruvene ikke ble overtatt av tyskerne. Godfrey var om bord på ishavsskuten DS «Isbjørn» da denne 14. mai 1942 ble senket av tyske fly i Isfjorden. Godfrey var blant de omkomne.

Flere steder på Nordaustlandet er oppkalt etter Godfrey. Det gjelder Godfreybukta og tre innsjøer som har avløp til denne: Nedre Godfreytjørna, Midtre Godfreytjørna og Øvre Godfreytjørna.

## Bibliografi
* Balfour, Henry, George Binney, Andrew Croft, A. S. T. Godfrey og R. Moss: «The Oxford University Arctic Expedition, North East Land, 1935-36: Discussion», *Geographical Journal*, bd. 90, nr. 4, 1937, s. 310–314
* Cox, Percy, A. S. T. Godfrey, J. M. Wordie, H. R. Mill og L. R. Wager: «The British Trans-Greenland Expedition, 1934: Discussion», *Geographical Journal*, bd. 85, nr. 5, 1935, s. 408–411
* Godfrey, A. S. T.: *The cradle of the north wind*, London: Methuen, 1938
* Lindsay, Martin, A. S. T. Godfrey, C. E. P. Brooks, E. H. Thompson og Gilbert Wilson: «The British Trans-Greenland Expedition, 1934», *Geographical Journal*, bd. 85, nr. 5, 1935, s. 393–408 og bd. 86, nr. 3, 1935, s. 235–252

## Referanser
Ma Chao

**Ma Chao** (tradisjonell kinesisk: 馬超; forenklet kinesisk: 马超, pinyin: *Mǎ Chāo*; født 176 i det som i dag er Xingping i provinsen Shaanxi i Kina, død 222), stilnavn **Mèngqǐ** (孟起), var en kinesisk (3/4 qiang, 1/4 hàn) general aktiv på slutten av Han-dynastiet og begynnelsen av de tre rikers tid i Kinas historie. 

Mǎ Chāo var Ma Tengs eldste sønn, og overtok etter Tengs død hans stilling i Liangzhou, hvor han sammen med sin blodsbror Han Sui styrte over provinsen. I 211 startet Ma Chao og Han Sui et felttog mot hàn-statsministeren Cao Cao, og ble siden beseiret i slaget ved Tongguan, men vant to år senere beleiringen av Jicheng. Siden tjente Chao under Zhang Lu og deretter under Shu Hans grunnlegger Liu Bei, som han ble lojal mot helt fram til sin død i 222, da 47 år gammel. 

I 1300-tallsromanen *[[Beretningen om de tre kongedømmer]]* av Luo Guanzhong er Chao en av heltene. Her er han kjent som "Ma Chao den strålende" på grunn av sin rustning og sine kampferdigheter, og sammen med Guan Yu, Zhang Fei, Zhao Yun og Huang Zhong er han en av Liu Beis "fem tigergeneraler." Han blir ikke minst husket for en duell mot Zhang Fei i slaget ved Jiamengguan, da hen fremdeles tjente under Zhang Lu.
Neumarkt

**Neumarkt** har flere betydninger:

* Neumarkt (Dresden), en av Dresdens fineste plasser
* Neumarkt (Syd-Tirol), er den viktigste kommunen og administrasjonssenteret i Überetsch-Südtiroler Unterland
* Neumarkt am Mieresch, er hovedstad i fylket Mureș, Transilvania, Romania
* Neumarkt in der Oberpfalz, en by i den tyske delstaten Bayern, i det sydlige Tyskland
* Neumarkt-Sankt Veit, en historisk by i den tyske delstaten Bayern, i det sydlige Tyskland
Liste over største byer i Tyskland

Dette er en liste over **de største byene i Tyskland**. Tabellen nedenfor lister opp alle byer i Tyskland som har minst 100&nbsp;000 innbyggere. Den føderale hovedstaden er merket med gul bakgrunn. Delstatenes hovedsteder (med unntak av Schwerin, som ikke når opp til kriteriet) har lys blå bakgrunnsfarge.

__NOTOC__

## Liste

: Befolkningen pr. 2006

## Referanser


## Litteratur
* Kaiserliches Statistisches Amt (Hrsg.): *Statistisches Jahrbuch für das Deutsche Reich*, 1880-1918 {tysk}
* Statistisches Reichsamt (Hrsg.): *Statistisches Jahrbuch für das Deutsche Reich*, 1919-1941/42 {tysk}
* Deutscher Städtetag (Hrsg.): *Statistisches Jahrbuch Deutscher Gemeinden*, 1890 ff. {tysk}
* Statistisches Bundesamt (Hrsg.): *Statistisches Jahrbuch für die Bundesrepublik Deutschland*, 1952 ff. {tysk}
* Staatliche Zentralverwaltung für Statistik (Hrsg.): *Statistisches Jahrbuch der Deutschen Demokratischen Republik*, 1955-1989 {tysk}

## Eksterne lenker
* Statistisches Bundesamt – Gemeindeverzeichnis {tysk}
* Deutscher Städtetag {tysk}
* Germany by Map: All cities and communes {engelsk}
Sathya Sai Baba

**Sathya Sai Baba**, opprinnelig *Sathya Narayana Raju* (født 23. november 1926 eller muligens samme dato 1927–1929 nær byen Puttaparthi i Andhra Pradesh i India, død 24. april 2011 i Puttaparthi) var en indisk guru med internasjonal virksomhet. Sathya Sai Organisasjonen har over 1200 sentre fordelt på over 126 land. Det har vist seg vanskelig å fastslå antall tilhengere, estimater varierer fra til et sted mellom 6 og 100 millioner.

Da Baba var i tenårene erklærte han at han var en reinkarnasjon av guruen Shirdi Sai Baba, hvorpå han tok hans navn. Videre sa han seg å være en reinkarnasjon (avatar) av de hinduiske gudene Shiva og Shakti med *allnærvær* og *allmakt*. 

Babas lære er en form av synkretistisk hinduisme med streng morallære. Han anså at alle verdensreligioner leder til Gud og kjernen i hans lære var basert på at mennesket gjennom å praktisere uselvisk kjærlighet og selvoppofrelse kan befri seg fra syklusen av fødsel og død (karma). 

Sathya Sai Baba satte i gang en rekke humanitære hjelpeprosjekter, helse- og utdannelsestiltak over hele India. Blant de mest kjente hører *Sri Sathya Sai Super Speciality Hospital* og *Godavari Vannprosjekt*.

Sai Baba ble begravet 27. april 2011. Mens kremering er det vanligste blant hinduer, ble Sai Baba begravet, slik tradisjonen er for hellige menn. Den karismatiske guruen var en av Indias mest innflytelsesrike åndelige ledere og hadde tilhengere over hele verden. Sai Baba ble begravet under podiet der han hadde holdt mange av sine foredrag i hovedsalen i sin ashram i Puttaparthi i det sørlige India. Mange tusen tilhengere var tilstede under begravelsen

Sathya Sai Baba har blitt anklaget for å stå bak bedrageri og seksuelt misbruk, men disse påstandene er ikke blitt bevist rettslig og anklagene har konsekvent blitt avvist både av Sathya Sai Organisasjonen og Sathya Sai Baba selv. Blant dem som har forsvart Sai Baba mot disse anklagene er Indias tidligere statsminister Atal Bihari Vajpayee. Mange har vært skeptiske til hans påstander om å inneha overnaturlige evner, blant annet basert på videoopptak som hevdes å avsløre at det er illusjonistiske triks.

## Referanser


## Eksterne lenker
* 
* 
* Sathya Sai Baba – Organisasjonen i Norge
* Sathya Sai Baba – International Organization
Fermate

En **fermate** er et element innen musikknotasjon som angir at en note skal holdes lenger enn dens noteverdi tilsier. Varigheten av en fermate må være opp til utøveren, men vanligvis legges det til mellom 50 og 100% av opprinnelig varighet. Fermaten trykkes over eller under noten den gjelder, men kan i noen tilfeller også trykkes over pauser eller taktstreker, noe som antyder en pause av udefinert varighet.

Opprinnelig var fermate tegn for slutten på en frase i koraler.

## Referanser
Olav Kristian Nygaard

**Olav Kristian Gunnarson Dovland (tidl. Nygaard)** (født 1. august 1967) er en norsk matematiker. Nygaard arbeider innen funksjonalanalyse, med spesialfelt geometri i Banachrom. Han disputerte 25. september 2001 for dr.scient.-graden ved Universitetet i Bergen med avhandlingen *Approximation, Boundedness, Surjectivity*.  Disputasen ble avholdt i Kristiansand ettersom Nygaard hadde utført arbeidet ved Høgskolen i Agder under veiledning av professor dr. philos. Åsvald Lima. Nygaard er fra Vegusdal og gikk på Hornnes vidaregåande skule. Han ble cand.scient. i anvendt matematikk ved Universitetet i Bergen i 1991. Nygaard ble ansatt som høgskolelektor ved Kristiansand lærerhøgskole i 1993, professor ved Universitetet i Agder siden 2010.

## Referanser


## Eksterne lenker
*  Om Nygaard på nettsidene til Universitetet i Bergen
Lao Issara

**Lao Issara** («Det frie Laos») var en anti-fransk, ikke-kommunistisk nasjonalistisk bevegelse etablert i 1945 av prins Phetsarath. Denne kort-levde bevegelsen fremkom etter det japanske nederlaget i andre verdenskrig, og ble Laos' regjering før franskmennene gjenerobret kolonien. Bevegelsens mål var å forhindre fransk gjenerobring av landet. På grunn av indre stridigheter ble organisasjonen lagt ned i 1949.
Forfølgelse

**Forfølgelse** betyr det å forfølge.  Forfølge er definert som å følge etter noe (en ide, person, oppgave,sak, anmeldelse), ofte med en hensikt i å gjøre en handling (drepe, plage, overvåke,gjennomføre). Noen ganger kan det være snakk om å forfølge personer basert på  politiske ståsted, religion eller etnisitet. Det vil ofte være flertallet (majoriteten) som forfølger mindretallet (minoriteten). I økologisk sammenheng kan forfølgelse føre til utryddelse, for eksempel gjennom systematisk forgiftning eller utskyting (jakt, krypskyting med mer) av bestemte arter.

## Referanser


## Eksterne lenker
*
Nils Martin Tidemann

**Nils Martin Tidemann** (født 30. mars 1968 i Meråker) er en norsk kjøpmann og tidligere pressemann.

Etter videregående skole begynte han som journalist i *[[Meråkerposten]]*. I 1992 gikk han til *[[Stjørdalens Blad]]*. Han var ansvarlig redaktør i *[[Malvikbladet]]* 1993–1994, ansvarlig redaktør i *[[Ski Avis]]* 1994–1995, ansvarlig redaktør og daglig leder i *[[Arbeidets Rett]]* på Røros 1995–2001, ansvarlig redaktør *[[Stjørdalens Blad]]* 2001–2002 og tilbake som redaktør i *Arbeidets Rett* 2002–2010. Han var konstituert som daglig leder i *[[Opdalingen]]* 2008–2009.

I 2011 sluttet han i pressen og ble butikksjef for REMA 1000 på Røros.

## Referanser
Arnfinn Christensen

**Arnfinn Christensen** (født 1954) er en norsk programmedarbeider og journalist som særlig har formidlet populærvitenskap og saker om ny teknikk. Han arbeidet som lydtekniker og programskaper i NRK Radio fra 1984 til 2003, blant annet i programpostene *[[Lørdagsbarnetimen]]*, *[[Zimba]]* (populærvitenskap for barn), *[[Radiodokumentaren]]*,* [[Verdt å vite]]* og *[[Verdibørsen]]*. Fra 2002 er han fulltidstilsatt som multimediajournalist i nettstedet www.forskning.no, men spesielt ansvar for interaktive multimediaproduksjoner.

Arnfinn Christensen har også vært frilans multimedieutvikler, blant annet for Norsk romsenter, samt skrevet deler av lærebokverket *Gaia* for grunnskolen, utgitt på Gyldendal i 2007 og 2008.

## Referanser
Kjell-Ivar Myhr

**Kjell-Ivar Myhr** (født 20. januar 1962 i Namsos) er en norsk journalist og redaktør.

Han har helt siden ungdomsårene vært interessert i å skrive, og debuterte med eget blad, kalt *Fuglen*, allerede mens han gikk på Namdal gymnas. Han har grunnfag i nordisk språk og litteratur fra Universitetet i Trondheim fra 1983. Han var journalist i *[[Namdal Arbeiderblad]]* i Namsos 1982–1985, journalist i *[[Arbeider-Avisa]]* i Trondheim 1985–1990, journalist og bestyrer ved *[[Dagbladet]]*s Trøndelag-kontor 1990–2010, kommunikasjonsrådgiver ved NAPHA i Trondheim 2010–2011 samt ansvarlig redaktør i både *[[Stjørdalens Blad]]* og *[[Malvik-Bladet]]* 2011–2015. I 2015 ble han valgt til leder i Trøndelag redaktørforening. Siden 2016 har han vært journalist, senere debattansvarlig og leder for dagsordenseksjonen i *[[Adresseavisen]]*.

## Referanser
Artikulasjon (musikk)

**Artikulasjon** innen musikk er måten man setter an og holder en tone på, eller i overført betydning hvordan man «uttaler» musikken. Ulike instrument har ulike artikulasjonsmuligheter, men ytterpunktene for artikulasjon er legato med helt sammenbundne noter og staccato hvor notene blir atskilt med tydelige mellomrom. Man kan med eksempelvis puste- og tungeteknikker på et blåseinstrument eller ulikt trykk og forskjellige bueteknikker på et strykeinstrument skape bortimot uendelig mange variasjoner for artikulasjon, og sammen med dynamikk og agogikk er artikulasjon en viktig faktor når en musiker vil lage et uttrykk i musikken han spiller. 

Innen sang kan artikulasjon også henvise til den detaljerte tekstuttalen.

I eldre musikk er artikulasjon ytterst sjelden angitt. Siden 1700-tallet er det blitt stadig mer vanlig å angi slike betegnelser.

## Referanser
Kerim Kerimov

**Kerim Alijevitsj Kerimov** (aserbajdsjansk: Kərim Əli oğlu Kərimov, russisk: Керим Алиевич Керимов, født 14. november 1917 i Baku, Aserbajdsjan, død 29. mars 2003 i Moskva, Russland) var en aserbajdsjansk-sovjetisk/russisk generalløytnant, fly- og romtekniker og en kjent rakettforsker. Han var også en av grunnleggerne av den sovjetiske romindustrien og var i mange år en sentral skikkelse i Sovjetunionens romprogram. 

Til tross for sin fremtredende rolle ble hans identitet holdt hemmelig for offentligheten det meste av hans karriere. Han var en av de ledende arkitektene baks mange av Sovjetunionens suksesser som sjokkerte verden fra slutten av 1950-tallet &ndash; fra oppskytingen av den første satellitten Sputnik 1 i 1957, den første bemannede romferden, Jurij Gagarins 108&nbsp;minutter lange tur rundt kloden ombord i Vostok 1 i 1961, til den første helautomatiske dokkingen av Kosmos 186 og 188 i 1967 og de første romstasjonene Saljut- og Mir-serien fra 1971 til 1991.

## Referanser
Keiserriket Vietnam

**Keiserriket Vietnam** (vietnamesisk: *Đế quốc Việt Nam* eller *Việt Nam Đế quốc*) var en kortvarig marionettstat under keiserriket Japan, som styrte over hele dagens Vietnam fra 11. mars 1945 til 23. august samme år. Bảo Đại fra Nguyễn-dynastiet var landets keiser, mens Trần Trọng Kim var statsminister.

I 1940 hadde Japan invadert Fransk Indokina, men etter korte stridigheter mellom japanske og franske styrker, samarbeidet de japanske okkupantene med de franske kolonimyndighetene. I 1945 igangsatte Japan et kupp mot disse myndighetene, og presset så sine vietnamesiske allierte til å erklære landet uavhengig i det som ble keiserriket Vietnam.

Etter Japans nederlag i andre verdenskrig erklærte Hồ Chí Minh, lederen for den kommunistiske gruppa Viet Minh, landet uavhengig, men først etter en langvarig krig mot franske styrker med allierte ble Việt Nam uavhengig, og delt i to mellom det kommunistiske Nord-Vietnam og det provestlige Sør-Vietnam.
Astrogeologi

**Astrogeologi** er en gren innenfor planetologien som omfatter geologien til himmellegemer som planeter og deres måner, asteroider, kometer og meteoritter.

Eugene Shoemaker har fått æren for å ha skapt Branch of Astrogeology (i dag kalt Astrogeology Research Program) hos U.S. Geological Survey. Han gjorde viktige bidrag til feltet og studiet av nedslagskrater, selenografi, asteroider og kometer. 

Besøkssenteret ved Barringer Meteor Crater nær Winslow i Arizona har et astrogeologimuseum. 

## Kilder
*
Savang Vatthana

**Samdach Brhat Chao Mavattaha Sri Vitha Lan Xang Hom Khao Phra Rajanachakra Lao Parama Sidha Khattiya Suriya Varman Brhat Maha Sri Savangsa Vadhana** (født 13. november 1907 i Luang Prabang, død 13. mai 1978? 1984?), oftest kjent som **Savang Vatthana** eller **Sisavang Vatthana**, var den siste kongen av Lao (fra det laotiske Khun Lo-dynastiet). Han styrte fra 1959, etter faren Sisavang Vongs død, fram til han ble tvunget til å abdisere i 1975, etter det rojalistiske nederlaget mot den kommunistiske bevegelsen Pathet Lao ledet av Kaysone Phomvihane i borgerkrigen i Laos. 

Kong Savang Vatthana var ikke i stand til å styre det politisk ustabile landet, og etter nederlaget i borgerkrigen ble familien hans send til en omskoleringsleir av den nye regjeringen. Det ble først meldt om at Savang Vatthana og hans dronning Khamphoui sammen med kronprins Vong Savang ble drept i 1978, men Kaysone Phomvihane hevdet han døde i 1984. Hans yngste sønn Sauryavong Savang ble det nye overhodet for den laotiske kongefamilien etter hans død. 

## Referanser
Utenomgalaktisk astronomi

**Utenomgalaktisk astronomi** er den grenen av astronomien som omhandler objekter utenfor vår egen galakse, Melkeveien. Med andre ord er det studier av alle astronomiske objekter som ikke er dekket av galaktisk astronomi.

Etter som instrumenteringen er blitt bedre kan fjernere objekter nå bli undersøkt i detalj. Det er derfor nyttig å dele denne grenen inn i *nær utenomgalaktisk astronomi* og *fjern utenomgalaktisk astronomi*. Førstnevnte undergren beskriver studiet av objekter som galakser i vår egen lokale gruppe, som er nær nok til at detaljerte analyser av innholdet (for eksempel supernovarester og åpne stjernehoper) er mulig. Sistnevnte undergren beskriver studiet av objekter som er tilstrekkelig langt unna til at bare de mest lyssterke objektene er observerbare.

Noen av temaene er:
*Galaksehoper
*Kvasarer
*Radiogalakser
*Supernovaer
*Intergalaktiske stjerner
*Intergalaktisk støv
*Intergalaktiske støvskyer

## Referanser
Liège–Bastogne–Liège 2011

**Liège–Bastogne–Liège 2011** ble arrangert 24. april 2011, og var den 97. utgaven av sykkelrittet Liège–Bastogne–Liège.

I tillegg til de 18 ProTeams var Topsport Vlaanderen-Mercator, Landbouwkrediet, Verandas Willems-Accent, Cofidis, Saur-Sojasun, FDJ og Skil-Shimano invitert.

## Resultater

## Eksterne lenker
*
Kaliumperklorat

**Kaliumperklorat**  er et fargeløst uorganisk salt med kjemisk formel KClO4. Det er et kraftig oksidasjonsmiddel som reagerer med de fleste organiske stoffer. Det brukes i fyrverkeri, som rakettdrivstoff, i spesielle kruttyper (Pyrodex), og i tennhetter. I motsetning til kaliumklorat kan det trygt blandes med svovel i forskjellige fyrverkeriblandinger. Kaliumperklorat er et noe svakere oksidasjonsmiddel enn kaliumklorat. Som rakettdrivstoff er det stort sett erstattet av det kraftigere oksidasjonsmiddelet ammoniumperklorat. Sprengladninger til fyrverkeri inneholder som oftest en blanding av kaliumperklorat, svovel, og aluminiumpulver.

I industrien produseres kaliumperklorat ved å tilsette kaliumklorid til en vannoppløsning med natriumperklorat. Det vil foregå et ionebytte i oppløsningen, og man får da en blanding av natriumklorid og kaliumperklorat. Denne prosessen utnytter den lave løsligheten til kaliumperklorat i vann (ca.1,5 gram pr.100 ml. ved 25 grader C).

## Kilder
*
Slaget ved Grönvikssund

**Slaget ved Grönvikssund** fant sted i skjærgården sørvest av Nystad under finskekrigen (1808–1809). Slaget utspilte seg 30. august 1808 og endte med svensk seier over den russiske skjærgårdsflåten.

Etter det svenske tapet i slaget ved Sandöström hadde den russiske skjærgårdsflåten fått forsterkninger. De presset den svenske Skärgårdsflottan som var tvunget til å holde farvannet i nord så den russiske flåten ikke kunne true de svenske landstyrkene som kjempet i Österbotten.
Reionisering

**Reionisering** er innen Big Bang-kosmologiens kontekst den prosessen som reioniserer universet etter den «mørke tiden» og er den andre av to store faseendringer av gass i universet. Ettersom det meste av den bayroniske massen er i form av hydrogen, refererer reionisering vanligvis til reioniseringen av hydrogengass. Det opprinnelige heliumet i universet gjennomgikk de samme faseendringene, men på ulike tidspunkt i universets historie, og er vanligvis referert til som heliumreioniseringen.

## Eksterne lenker
* Slutten på den mørke tiden 
* Epoken med reionisering (LOFAR)
Ole Jørgen Rølsåsen Berg

**Ole Jørgen Rølsåsen Berg** (født 25. mai 1994) er en norsk tidligere fotballspiller. Han har spilt for Nybergsund IL-Trysil. Han ble tatt med på A-laget før sesongen 2011 etter overbevisende treningskamper for A-laget før starten av 1. divisjon. Han fikk sin debut i Adeccoligaen i hjemmekampen mot Ham-Kam, i en kamp Nybergsund Trysil vant 4-0. Han kom inn i det 89. minutt som innbytter for Adis Maglic.

## Eksterne lenker
*
SAGE

**SAGE** (**''S**oviet–**A**merican **G**allium **E**xperiment*, også kalt *Russian-American Gallium Experiment'') er et samarbeidseksperiment utarbeidet av flere fremtredende fysikere for fluksen til nøytrinoene fra solen.

SAGE ble utformet for å måle den radiokjemiske fluksen fra solnøytrinoer basert på reaksjon ved inverse betastråling, 71Ga\left(\nu_e,e^{-}\right)71Ge. Målet for reaksjonen var 50&ndash;57&nbsp;tonn flytende galliummetall lagret dypt under bakken ved Baksan nøytrinoobservatorium i Kaukasus i Russland.
Shut Down Volume 2

***Shut Down Volume 2*** er det femte studioalbumet fra The Beach Boys og det første av fire album fra bandet i 1964. «Volume 2» i tittelen viser til samlealbumet *Shut Down*, utgitt av Capitol Records i 1963, et album som ikke var et The Beach Boys-album. Det inneholdt bare to sanger fra bandet; «409» og «Shut Down». 

*Shut Down Volume 2* ble markedsført som et «bil-album» etter suksessen med forgjengeren *[[Little Deuce Coupe]]*, men solgte ikke like bra. En del av årsaken kan være at det ble gitt ut midt under «The British Invasion» og ble noe overskygget av blant andre The Beatles.

Til tross for at flere av bandets største høydepunkter finnes på dette albumet, blant andre «Fun, Fun, Fun», «Don't Worry Baby» og «The Warmth of the Sun», inneholder det også noe materiale som ble lagt til for å fylle ut tiden. *Shut Down Volume 2* kom på 13.-plass på Billboard 200 i USA og ble liggende på lista i 38 uker. Albumet solgte etter hvert til gullplate i USA.

## Sporliste
### Side en
#«Fun, Fun, Fun» (Brian Wilson, Mike Love)
#«Don't Worry Baby» (B. Wilson, Roger Christian) 
#«In the Parkin' Lot» (B. Wilson, R. Christian)
#«"Cassius" Love vs. "Sonny" Wilson» (instrumental) (B. Wilson, M. Love)
#«The Warmth of the Sun» (B. Wilson, M. Love)
#«This Car of Mine» (B. Wilson, M. Love)
### Side to
#«Why Do Fools Fall in Love» (Frankie Lymon, Morris Levy)
#«Pom Pom Play Girl» (B. Wilson, Gary Usher)     
#«Keep an Eye on Summer» (B. Wilson, Bob Norberg, M. Love)
#«Shut Down, Part II» (instrumental) (Carl Wilson) 
#«Louie Louie» (Richard Berry) 
#«Denny's Drums» (instrumental) (Dennis Wilson)

Albumet ble i 1990 utgitt på nytt av Capitol Records i en «to-for-en»-utgivelse som *Surfer Girl/Shut Down Volume 2* sammen med *[[Surfer Girl]]* med tre bonusspor.
#«Fun, Fun, Fun» (singelversjon) (B. Wilson, G. Usher)
#«In My Room» (tysk versjon) (B. Wilson, G. Usher)
#«I Do» (B. Wilson)

## Besetning
*Brian Wilson – bass, orgel, vokal
*Carl Wilson – gitar, keyboard, vokal
*Mike Love – vokal, saksofon
*Al Jardine – gitar, vokal
*Dennis Wilson – trommer, vokal

## Eksterne lenker
*
Fridom (illegal avis)

:*For den illegale avisen med samme navn i Telemark, se [[Fridom (illegal avis, Telemark)|Fridom]]*
***Fridom***, senere ***Fri presse*** og ***Fritt Norge*** var en av de illegale avisene som ble utgitt under den tyske okkupasjonen av Norge under andre verdenskrig. Avisen begynte å komme i Buskerud ved årsskiftet 1940 – 1941, og klarte å holde driften i gang med forskjellige navn og ulike utgivere helt fram til krigens slutt.

Avisen startet litt tilfeldig, da student Sverre Arntzen stakk innom forretningen til Simon Nystrøm i Drammen for å høre hva en duplikator kostet. *Fridom*s første nummer ble produsert i butikken. Senere ble virksomheten flyttet til en hytte på Konnerud. Avisen ble spredt flere steder i østlandsområdet. Etter hvert «outsourcet» gruppa også noe av produksjonen: Avisen ble sendt i stensil til Lillehammer, der den ble mangfoldiggjort lokalt av mottageren.

Avisens redaksjon hadde kontakt med flere andre illegale aviser. Et av redaksjonsmedlemmene, Per Waage, gikk også over grensa til Sverige og brakte med seg svenske aviser og materiell tilbake til *Fridom*.

Da avisen *Alt for Norge* ble rullet opp i november 1941 var også *Fridom* i faresonen, og innstilte utgivelsen i et par måneder. I februar startet man imidlertid opp igjen, med nytt teknisk utstyr og under det nye navnet *Fri presse*. Nå holdt man avisen i gang noen få måneder før neste anslag.

Tidlig på sommeren 1942 ble en av utgiverne, Kaare Gilhus, arrestert. Sammen med Edmund Norén ble han sendt til Tyskland. Redaksjonens Sverre Arntzen og Tollef Berg måtte flykte til Sverige. Det samme måtte John Marcussen og Harald Lund, begge sentrale i avisens distribusjon. Etter dette holdt det hardt å holde avisdriften i gang.

Rett før hadde imidlertid Bjarne Røgeberg gått inn i redaksjonen. Av sikkerhetshensyn hadde de impliserte forberedt en dekkhistorie som skulle benyttes om noen ble tatt. Gilhus holdt fast på denne da han satt arrestert, noe som gjorde det mulig for Røgeberg og Simon Nystrøm å fortsette avisutgivelsen. Nå ble den nye utgaven laget i en hytte ved Sandvika, og sendt ut med navnet *Fritt Norge*.

Senere ble Røgeberg alene om redaksjonen. Han var journalist, og hadde ikke vondt for å finne stoff. *Fritt Norge* brakte nyheter fra radiosendingene fra London, kommentarer og andre artikler. Fram til krigens slutt ble avisen stensilert på Skotselv, mens den hovedsakelig ble spredt i Drammen og andre deler av Buskerud.

Redaksjonens Per Waage ble på et tidlig tidspunkt ettersøkt i Norge, og kom på grunn av kurervirksomheten til Sverige også i søkelyset til myndighetene i nabolandet. Han ble arrestert i Sverige, men kom seg senere over til London. Mot slutten av krigen deltok han i frigjøringskampene i Nord-Norge, ble tatt av tyskerne, men befridd ved kapitulasjonen.

En av avisens distributører, Reinhart Halvorsen, ble arrestert på grunn av deltagelse i motstandsbevegelsen i Hønefoss. Han ble senere skutt av tyskerne på Trandumskogen.

## Referanser
Jiří Starek

**Jiří Starek** (født 25. mars 1923 i Močovice i den tsjekkiske landsdel i Tsjekkoslovakia, død 25. september 2011 i Karlovy Vary i Tsjekkia) var en tsjekkisk komponist. 

## Liv og virke
### Bakgrunn
Starek fkkk utdannelse fra Prahas musikkakademi som elev av Vaclav Talich og Karel Ancerl. 
### Karriere
Fra 1952 til 1968 var han dirigent for Praha Radios Symfoniorkester, fra 1964 også sjefdirigent for Praha Radio-orkester.

Ved siden av sitt arbeid i den tsjekkoslovakiske Radio i Praha, arbeidet han 1963–1968 som kunstnerisk leder for kammerensemblet *Collegium Musicum Pragense*. I 1961 og 1962 var Starek sjefdirigent for Praha Musikkteater og var blant annet ansvarlig for den tsjekkiske premieren på operaen «Aufstieg und Fall der Stadt Mahagonny» av Berthold Brecht og Kurt Weill.
### Emigrasjon
I 1968 emigrerte Starek og startet en internasjonal karriere. Han bosatte seg etterhvert i Frankfurt am Main. Han ledet Radiosymfoniorkestret i Berlin, Stuttgart RSO, RSO München, Frankfurt radiosymfoniorkester, München-Filharmonien, Stuttgart.Filharmonien, Bamberg Symfoniorkester, Hamburg Symfoniorkester, Berlin Symfoniorkester, Oslo Filharmoniske Orkester *BBC Scottish Symphony Orchestra*, *BBC Concert Orchestra*, *San Francisco Chamber Orchestra*, *City of London Sinfonia*, *Sydney Symphony Orchestra* og *Melbourne Symphony Orchestra*.

I årene 1976 til 1980 var han sjefdirigent for *Sinfonietta RIAS Berlin*, 1981–1984 sjefdirigent og kunstnerisk leder for Trondheim Symfoniorkester, 1988 gjestedirigent for *West Australia Symphony Orchestra* i Perth og i 1996/1997 – 1998/1999 sjefdirigent for Praha Nasjonalopera.

Starek arbeidet også en årrekke som dekan ved Musikkhøyskolen i Frankfurt am Main.
Tilbake til hjemlandet===
I 1990 vendte Starek tilbake til sitt fødeland hvor han bosatte seg i Praha. I 2003 ble Starek honorær sjefdirigent for *Karlsbad Symfoniorkester*, i 2005 ble han fast sjefdirigent i samme orkester, en stilling han hadde til 2010.

Starek har gjort en rekke innspillinger med forskjellige orkestre, blant annet har han spilt inn flere norske verk med Trondheim Symfoniorkester i den tiden han var kunstnerisk leder der. I 2008 ble Starek hedret av den tsjekkiske stat med utmerkelsen «Artis Bohemiae Amicis» for sitt bidrag til formidling av tsjekkisk kultur.

## Referanser


## Eksterne lenker
*